มีอาการปวดบวมที่เหนืออวัยวะเพศครับถ้านอนราบจะไม่สังเกตุเห็นแต่ถ้ายืนหรือนั่งมันจะเห็นบวมครับไม่ทราบว่ามันเกิดจากอะไรได้บ้างครับอาการแบบนี้้
สวัสดีค่ะ จากรูปที่ให้มายังเห็นอาการบวมหรือก้อนไม่ชัดจากการมีขนบังการปวดบวมหรือคลำได้ก้อนบริเวณดังกล่าว อาจเกิดจาก- ไส้เลื่อน มีอาการได้ตั้งแต่ไม่ปวดจนปวดรุนแรงขึ้นกับระยะของโรค มักพบลักษณะคลำก้อนได้บริเวณขาหนีบ ก้อนอาจผลุบๆโผล่ๆสัมพันธ์กับกิจกรรมบางอย่าง เช่น ไอ จาม เบ่ง ยกของหนัก-ต่อมน้ำเหลืองโตมักเกิดตามหลังการอักเสบ เช่นเป็นโรคติดเชื้อบริเวณอวัยวะเพศหรือในอุ้งเชิงกรานหรือในทางเดินปัสสาวะ กดแล้วเจ็บ อาจพบก้อนเดียวหรือหลายก้อนก็ได้ ถ้ารักษาอาการติดเชื้อหาย ต่อมน้ำเหลืองจะค่อยๆยุบไปเอง-เนื้องอกไขมัน (lipoma) ซึ่งไม่ใช่เนื้อร้าย อาจจะโตช้าๆ ไม่มีอันตรายอะไร-ถุงน้ำในต่อมไขมันอุดตัน จะเป็นก้อนกลมกลิ้งไปมาได้ตื้นๆที่ชั้นใต้ผิวหนัง อาจพบรูเปิดที่ก้อนแล้วมีไขมันไหลออกมาแนะนำไปตรวจร่างกายกับแพทย์ให้ได้การวินิจฉัยที่แน่นอน หากปวด บวมมาก คลำได้ก้อนชัดเจน ก้อนโตเร็ว ควรรีบไปการดูแลตัวเองเบื้องต้นไม่ไปกดบริเวณที่บวมบ่อยๆ ถ้ามีอะไรไหลออกมา ไม่ควรไปบีบซ้ำ รักษาความสะอาดผิวหนังบริเวณขาหนีบได้ตามปกติ และสังเกตอาการว่าก้อนค่อยๆยุบลงหรือไม่